**PR kötelezettségek a Kulturális Fesztiválok Kollégiuma felhívásához**

Kérjük, hogy minden esetben az NKA Impresszum/NKA Emblémák letöltése (<https://nka.hu/impresszum/>) menüpontjában található NKA logót legyenek szívesek használni.

**PR kötelezettségek megvalósítás előtt álló programok esetében**

(amennyiben legalább 30 nap áll rendelkezésre a támogatási döntésről értesítő levél feltöltése és a program kezdő időpontja előtt.)

5 millió Ft alatti támogatások esetén

* NKA logó feltüntetése mellett konkrét szöveg megjelenítése: „Megvalósult a Nemzeti Kulturális Alap támogatásával” minden online és offline programfüzetben, szóróanyagokon, kiadványokon stb.;
* az eseményen kiállítandó kommunikációs felületek (pl. rollup, molinó, sajtófal, plakát) egységnyi felületének az 5-6%-nyi részén az NKA logó szerepeltetése;
* közösségi média oldalakon és tartalmakon (post-ok, story-k, események) az NKA által meghatározott hashtag-ek használata: #nka, #nka30, #nemzetikulturalisalap, #fesztivaltamogatas, #kulturatamogatas;

5 és 10 millió Ft közötti támogatások esetén (5 millió Ft alatti támogatásokra meghatározottakon felül)

* az esemény közösségi média felületein (Facebook, Instagram stb.) az NKA által meghatározott tartalmat közzétenni a megvalósítás időtartama alatt 2 alkalommal; (a Kedvezményezett az esemény megvalósítás kezdő időpontja előtt legalább 30 nappal korábban köteles felvenni a kapcsolatot az NKA Programirodával az nka30@nktk.hu címen és – amennyiben az NKA igényli – köteles együttműködni az NKA munkatársaival)

10 millió Ft feletti támogatások esetén (5-10 millió Ft közötti támogatásokra meghatározottakon felül)

* kötelező sajtóközlemény kiadása vagy sajtótájékoztató tartása (a kedvezményezett az esemény megvalósításának kezdő időpontja előtt legalább 30 nappal korábban köteles felvenni a kapcsolatot az NKA Programirodával az nka30@nktk.hu címen és – amennyiben az NKA igényli – köteles együttműködni az NKA munkatársaival.)

**PR kötelezettségek megvalósítási időtartam alatti programok esetén** (illetve amennyiben a támogatási döntésről értesítő levél feltöltése és a program kezdő időpontja előtt kevesebb, mint 30 nap áll rendelkezésre)

5 millió Ft alatti támogatások esetén

* NKA logó feltüntetése mellett konkrét szöveg megjelenítése: „Megvalósult a Nemzeti Kulturális Alap támogatásával” online programfüzetben, szóróanyagokon, kiadványokon stb.;
* közösségi média oldalakon és tartalmakon (post-ok, story-k, események) az NKA által meghatározott hashtag-ek használata: #nka, #nka30, #nemzetikulturalisalap, #fesztivaltamogatas, #kulturatamogatas;

5-10 millió Ft közötti támogatások esetén (5 millió Ft alatti támogatásokra meghatározottakon felül)

* az esemény közösségi média felületein (Facebook, Instagram stb.) az NKA által meghatározott tartalmat közzétenni a megvalósítás időtartama alatt 2 alkalommal; (a kedvezményezett köteles felvenni a kapcsolatot az NKA Programirodával az nka30@nktk.hu címen és – amennyiben az NKA igényli – köteles együttműködni az NKA munkatársaival.)

10 millió Ft feletti támogatások esetén (5-10 millió Ft közötti támogatásokra meghatározottakon felül)

* a rendezvény megvalósítási időtartamának végén kötelező sajtóközlemény kiadása (a támogatási döntés tudomásulvételét követően minél hamarabb, de rendezvény megvalósítási időtartamának záró dátuma előtt legalább 5 nappal a kedvezményezett köteles felvenni a kapcsolatot az NKA Programirodával az nka30@nktk.hu címen és – amennyiben az NKA igényli – köteles együttműködni az NKA munkatársaival)

**PR kötelezettségek megvalósult programok esetén**

A Kedvezményezett köteles felvenni a kapcsolatot az NKA Programiroda munkatársaival.